Valtiontuki - Ranska (EY:n perustamissopimuksen 87-89 artikla) - EY:n perustamissopimuksen 88 artiklan 2 kohdan mukainen komission tiedonanto jäsenvaltioille ja muille asianomaisille - Valtiontuesta C 24/02 (ex N 635/2001) - PSA/Ford Douvrin (ETA:n kannalta merkityksellinen teksti)



Virallinen lehti nro C 008 , 14/01/2003 s. 0003 - 0003



Valtiontuki - Ranska (EY:n perustamissopimuksen 87-89 artikla) EY:n perustamissopimuksen 88 artiklan 2 kohdan mukainen komission tiedonanto jäsenvaltioille ja muille asianomaisille Valtiontuesta C 24/02 (ex N 635/2001) - PSA/Ford Douvrin (2003/C 8/03) (ETA:n kannalta merkityksellinen teksti) Komissio on ilmoittanut 6. marraskutta 2002 päivätyllä, seuraavassa toistetulla kirjeellä Ranskalle päätöksestään lopettaa EY:n perustamissopimuksen 88 artiklan 2 kohdassa tarkoitettu menettely. "Ranskan viranomaiset ilmoittivat komissiolle yllä mainitusta tuesta 1. lokakuuta 2001, päivätyllä kirjeellä. Komissio pyysi lisätietoja 5. marraskuuta 2001, ja Ranskan viranomaiset vastasivat pyyntöön 29. tammikuuta 2002 päivätyllä kirjeellä. Komissio päätti 27. maaliskuuta 2002 aloittaa kyseisen tuen osalta EY:n perustamissopimuksen 88 artiklan 2 kohdassa tarkoitetun menettelyn. Komission päätös menettelyn aloittamisesta julkaistiin Euroopan yhteisöjen virallisessa lehdessä(1) ja asianomaisia pyydettiin esittämään huomautuksensa tästä tuesta. Komissio ei saanut ilmoituksen johdosta yhtään huomautusta. Ranska peruutti tukea koskeneen ilmoituksen 24. syyskuuta 2002 päivätyllä kirjeellä. Komissio huomauttaa, että neuvoston asetuksen (EY) N:o 659/1999(2) 8 artiklan mukaisesti asianomainen jäsenvaltio voi peruuttaa ilmoituksensa hyvissä ajoin ennen kuin komissio on tehnyt tukea koskevan päätöksen. Jos komissio on aloittanut muodollisen tutkintamenettelyn, komissio päättää kyseisen menettelyn. Näin ollen komissio on päättänyt lopettaa kyseistä tukea koskevan, EY:n perustamissopimuksen 88 artiklan 2 kohdan mukaisen muodollisen tutkintamenettelyn todeten, että Ranska on peruuttanut ilmoituksensa. Kaikesta tuesta, jota Ranskan viranomaiset suunnittelevat myöntävänsä Douvrinin PSA/Ford -hankkeen yhteydessä ennen 31. joulukuuta 2002, on ilmoitettava ennalta komissiolle. Komission 13. helmikuuta 2002 hyväksymiä monialaisia puitteita alueellisesta tuesta suurille investointihankkeille sovelletaan 1. tammikuuta 2003 lähtien. Näiden puitteiden mukaan tuen enimmäisintensiteetti liitteessä C määritellyllä moottoriajoneuvoalalla hyväksytyn tukiohjelman perusteella hankkeille, joiden tukikelpoiset kustannukset ovat yli 50 miljoonaa euroa tai tukisumma yli 5 miljoonaa euroa bruttoavustusekvivalenttina ilmaistuna, myönnettävän alueellisen investointituen enimmäisintensiteetti on 30 prosenttia vastaavasta aluetuen enimmäismäärästä. Näitä sääntöjä sovelletaan siihen asti kunnes aletaan soveltaa puitteiden 31 kohdassa tarkoitettua alaluetteloa. Avoimuuden ja tehokkaan valvonnan varmistamiseksi jäsenvaltioita pyydetään toimittamaan tiivistetyt tiedot myönnetyistä tuista puitteiden liitteen A lomakkeella." (1) EYVL C 102, 27.4.2002, s. 28. (2) Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annettu neuvoston asetus (EY) N:o 659/1999 (EYVL L 83, 27.3.1999, s. 1).